User:Irinka22/sandbox

გივი გულისაშვილი(1932 წელი )-საშუალო სასწავლებლის დამთავრების შემდეგ 1931 წ. მიღებულ იქნა თბილისის სამხატვრო აკადემიაში, სადაც ფერწერას სწავლობდა პროფ. მ. თოიძის და პროფ. დ. კაკაბაძის კლასით. აკადემია დაამთავრა 1938 წელს, მიიღო დიპლომი დიდი ბატალური კომპოზიციით „საზღვარზე შეხვედრა“. გამოფენაში მონაწილეობს 1933 წ. სურათით „შებრძოლება“. გამოფენაზე წითელ არმიის სახლში წარმოდგენილი იყო სურათით „ცხენების ბანაობა“ (1938 წ.) შემდეგი დროის ნაწარმოებია - „შემთხვევა საზღვარზე“.იგი არის 40-50 წლების მივიწყებული საინტერესო ავტორი.გივი გულისაშვილის მხატვრობა შორს არის სტილიზაციისაგან, მას ჰქონდა კომპოზიციის იშვიათი გრძნობა, ჟანრული განწყობილებისა და ტონალური გრადაციების იშვიათი უნარი. მისი ნამუშევრები გამოირჩევა ხაზობრივი და ლაქობრივი ენების გემოვნებიანი შეხამებით. ამ არაჩვეულებრივი და ბევრისთვის უცხო ავტორის ნამუშევრებისთვის სახასიათო იყო თავდაჭერილი ფერწერული გამა, იგი ჯდებოდა კლასიკური რეალისტური ზომების ფარგლებში. 1932 წელი... ეპოქა... სუსხი... და მხატვრის გასაოცარი სილამაზის აღქმა. მისი უნარი - გაბრძოლება პოზიტივისთვის. ნამუშევრებში უნიკალური მინიმალისტური ხერხებით მიღწეულია მაქსიმალური გამომსახველობითი მხატვრული ეფექტი. დიახ, საქმე გვაქვს კომპოზიციის საოცარ გრძნობასთან და მინიმალურ ფორმატში მაქსიმალური ვიზუალური სათქმელის დატანასთან. შავ-თეთრ, სრულიად აქრომატულ გამაში მიიღწევა ლირიკული ინტონირების დახვეწილი ნიუანსები. ნამუშევრებში ძლიერია მოტივის გრძნობა. დანახულის მოტივად გარდასახვა გულისაშვილის ის მხარეა, რამაც სხვა კომპონენტებთან ერთად ის გამოარჩია დროში. მხატვარი იმ ეპოქის წარმომადგენელია, როდესაც ხელოვნების სკოლას საქართველოში ძლიერი ხელწერა ჰქონდა. ნამდვილად ბევრი ოსტატი გვევლინებოდა 30 იანი წლების ეპოქაში, მაგრამ ცოტამ შეძლო, გაერღვია დროის სივრცე და დღემდე აღეფრთოვანებინა მნახველი, ზედმეტი სტილიზაციის ხერხების გამოყენების გარეშე. თბილისის გალერეებში წააწყდებით მისი ნამუშევრების მწირ კოლექციებს. წარმოდგენილი კოლექცია ერთ-ერთი თვალსაჩინოა მათ შორის. ხელოვნებათმცოდნეები თვლიან, რომ მხატვრის თავიდან ავანსცენაზე გამოჩენა უდაოდ დროულია. გულისაშვილს მხატვრისთვის იშვიათად დამახასიათებელი ზუსტი, აბსოლუტური თვალი აქვს. ...და რამდენად თავდაჯერებული ოსტატია, რომ არასოდეს არ ცდილობს, მდგომარეობიდან გამოვიდეს სტილიზაციით და ყალბი ხერხებით... ასე დღეს აღარავინ დახატავს.მისი ნამუშევრები შეძენილი აქვთ: სხვადასხვა მუზეუმს და საქართველოს სახელმწიფო გალერეას.